Biki Alleen Gasteplaas | LekkeSlaap
Vanaf R2 600 per nag, vir 8 mense
Biki Alleen Gasteplaas is geleë in 'n baie veilige omgewing in die hartjie van die Waterberge en is 25 km van Mookgophong af. Die plaas is omring deur 'n rustige bosveld-omgewing. Dit is net die regte medisyne vir gesinne of paartjies wat wil wegbreek en totale privaatheid geniet.
Die bekoorlike plaashuis het 4 slaapkamers en 2 badkamers. Daar is 'n hoofslaapkamer met 'n koningingrootte-bed en lugversorging. Die tweede slaapkamer het 2 enkelbeddens, die derde slaapkamer het 'n dubbelbed en die vierde slaapkamer het 'n gemaklike enkelstapelbed. Die eerste gedeelde badkamer het 'n bad en stort en die tweede gedeelde badkamer het 'n stort.
Daar is 'n oopplan-leefarea en die kombuis beskik oor geriewe soos 'n yskas-vrieskas, mikrogolfoond, stoof, oond, breekware, eetgerei en 'n ontbythoekie. Die sitkamer het gemaklike leerrusbanke en 'n kaggel.
Daar is braaigeriewe en gaste kan op warm somersdae in die swembadjie afkoel. Die stoep het ook 'n Jacuzzi en daar is ook bordspeletjies om vir ure se vermaak te sorg.
Besienswaardighede in die omgewing sluit die Euphoria Gholflandgoed, Nylsvley Natuurreservaat, Mokopane Biodiversiteitsentrum en Palala Rhino Sanctuary in.